अकेले इसलिए रहना पसंद क्योंकि मै अपनी दुनिया में रहता हूं। मुझे किताबें पढ़ना पसंद है, डायरी लिखना पसंद है और खाली वक्त में म्यूजिकल इंस्ट्रूमेंट्स प्ले किया करता हूं। ऐड एजेंसी से जुड़ा हूं जो कॉन्सेप्ट विजुअलाइज़ करने के लिए भी एकांत मुझे चाहिए होता है। तो इस घर में रहना मैंने शुरू किया। गर्मियां खत्म होने वाली थीं और सर्दियों का मौसम दस्तक दे रहा था। मेरी आदत थी कि रात के अंधेरे में एकदम छत पर चला जाता जहां पानी की टंकियां रखी थीं। बीच में थोड़ी सी खाली जगह थी। वहां पर चटाई बिठाता और आसमान की तरफ देखता रहता। कभी संयोग अच्छा होता तो आसमान पर तारे भी दिख जाते। ऐसे लेटे-लेटे ख्याली पुलाव बनाने में बड़ा मजा आता।